|  |  |
| --- | --- |
| **Telki község Képviselő-testülete 21/2012. (11.29.) Ör. számú**  **rendelete**  **Az iparűzési adóról**  Telki Község Képviselő-testülete Magyarország Alaptörvénye 32. cikk (1) bekezdés a) és h) pontjaiban meghatározott feladatkörében eljárva, Magyarország helyi önkormányzatairól szóló 2011. évi CLXXXIX. Törvény 13. § (1).bek 13. pontjában és a helyi adókról szóló 1990. évi C. törvény (továbbiakban Htv.) 1. § (1). bekezdésében, a 4. § d), valamint az 5. § c) pontjaiban kapott felhatalmazás alapján az alábbi rendeletet (a továbbiakban: Rendelet) alkotja~~.~~ | **ÚJ**  **az iparűzési adóról**  Telki Község Képviselő-testülete Magyarország Alaptörvénye 32. cikk (1) bekezdés a) és h) pontjaiban meghatározott feladatkörében eljárva, Magyarország helyi önkormányzatairól szóló 2011. évi CLXXXIX. Törvény 13. § (1).bek 13. pontjában és a helyi adókról szóló 1990. évi C. törvény (továbbiakban Htv.) 1. § (1). bekezdésében, a 4. § d), valamint az 5. § c) pontjaiban kapott felhatalmazás alapján az alábbi rendeletet (a továbbiakban: rendelet) alkotja. |
| **1.§**  (1) Az adókötelezettség kiterjed Telki Község illetékességi területén végzett vállalkozási tevékenységre.  (2) A helyi iparűzési adó határozatlan időre kerül bevezetésre.  (3) Az e Rendeletben nem szabályozott kérdésekben az adózás rendjéről szóló 2003. évi XCII. Törvény (továbbiakban: Art.), a helyi adókról szóló 1990. évi C. törvény valamint más magasabb szintű anyagi és eljárásjogi szabályokban foglaltak az irányadóak. | **Adókötelezettség**  **1. §**  (1) Az adókötelezettség kiterjed Telki Község illetékességi területén végzett vállalkozási tevékenységre.  (2) A helyi iparűzési adó határozatlan időre kerül bevezetésre.  (3) Az e rendeletben nem szabályozott kérdésekben az adózás rendjéről szóló 2017. évi CL. Törvény (továbbiakban: Art.), a helyi adókról szóló 1990. évi C. törvény (továbbiakban: Htv.) valamint a kapcsolódó anyagi és eljárásjogi szabályokban foglaltak az irányadóak. |
| **Adókötelezettség**  **2. §**  (1) Adóköteles a Htv. 35-38. §-a alapján Telki Község közigazgatási területén végzett vállalkozási tevékenység. | **2. §**  Adóköteles a Htv. 35-36. §-a alapján Telki Község közigazgatási területén végzett vállalkozási tevékenység. |
| **Az adó mértéke**  **3. §**  (1) Állandó jelleggel végzett iparűzési tevékenység esetén 2013. adóévtől az adó évi mértéke a Htv-ben meghatározott adóalap 1,6 %-a. | **Az adó mértéke**  **3. §**  Iparűzési tevékenység esetén az adó évi mértéke a Htv.-ben meghatározott adóalap 2%-a. |
| **Adókötelezettség bevallása**  **5. §**  (1) Az adózó az önkormányzati adóhatóság által rendszeresített nyomtatványon teljesíti az adó megállapítása, megfizetése érdekében törvényben előírt bejelentését, bevallását, önellenőrzését. | **Adókötelezettség bevallása**  **4. §**  Az adózó az önkormányzati adóhatóság által rendszeresített nyomtatványon teljesíti az adó megállapítása, megfizetése érdekében törvényben előírt bejelentését, bevallását, önellenőrzését. |
| **Adóbefizetésre vonatkozó rendelkezések**  **6 §**  (1) Telki Község illetékességi területén folytatott vállalkozási tevékenység után fizetendő adót az adózás rendjéről szóló 2003. évi XCII. törvényben meghatározott módon és határidőben Telki Iparűzési Adó Számlájára (11742348-15441881-03540000) kell teljesíteni. | **Adófizetésre vonatkozó rendelkezések**  **5. §**  Telki Község illetékességi területén folytatott vállalkozási tevékenység után fizetendő adót az Art.-ben meghatározott módon és határidőben Telki Iparűzési Adó számlájára (11742348-15441881-03540000) kell teljesíteni. |
| **Hatályba léptető, záró rendelkezések**  **7. §**  (1) Ez a rendelet 2013. január 1. napjával lép hatályba.  (2) E rendelet hatályba lépésével egyidejűleg hatályát veszti az iparűzési adóról szóló 17/2006.(XII.15.), az iparűzési adó módosításáról szóló 21/2007.(XII.12) és 2/2011.(I.26) Ör. sz. rendelet. | **6. §**  Hatályát veszti a Telki község Képviselő-testülete 21/2012. (11.29.) Ör. számú rendelete Az iparűzési adóról szóló 21/2012 (XI.29.) önkormányzati rendelet.  **7. §**  Ez a rendelet 2023. január 1-jén lép hatályba. |